จูกซ์

จูกซ์ () เป็นบริการสตรีมเพลง โดยบริษัทเทนเซ็นต์ เปิดบริการในเดือนมกราคม พ.ศ. 2558 และเปิดบริการในแอฟริกาใต้ในเดือนมิถุนายน พ.ศ. 2560 โดย JOOX เป็นบริการสตรีมเพลงที่ใหญ่ที่สุดในฮ่องกง, อินโดนีเซีย, มาเลเซีย, ไทย และ ประเทศแอฟริกาใต้ ปัจจุบันมีผู้ใช้บริการประมาณ 22 ล้านคน สำหรับประเทศไทย JOOX เปิดตัวครั้งแรกในปี 2559 ด้วยความร่วมมือระหว่างบริษัท เทนเซนต์ และเว็บไซต์ Sanook.com

รายการประจำสัปดาห์ หรือ JOOX Live เป็นรายการที่นอกเหนือจากการฟังเพลงในแอปพลิเคชันของ JOOX มีสโลแกนว่า ‘JOOX LIVE มากกว่าแค่ฟังเพลง’ มีทั้งหมด 10 รายการ ปัจจุบันยังออกอากาศอยู่ 6 รายการ

•   Weekly Update รายการอัปเดตความเคลื่อนไหวในแวดวงดนตรี เพลงไทย เพลงสากล เพลงลูกทุ่ง เพลงเพื่อชีวิต พร้อมโชว์สุดพิเศษและพูดคุยกับศิลปินแบบสดๆ กับหลากหลายเรื่องราวสำหรับคนรักเสียงเพลง ออกอากาศสดทุกวันศุกร์ 1 ทุ่มเป็นต้นไป ดำเนินรายการโดย เมี่ยง-ภัคพล ศรีรองเมือง, จูเนียร์-กรวิชญ์ สูงกิจบูลย์, คาริสา-คาริสา สปริงเก็ตต์, มิชา-สุมิตรา ลาซอฟ, เชอรีน-ณัฐจารี หรเวชคุณ และ ริซ่า ซูซูกิ (ออกอากาศครั้งแรกวันที่ 25 พฤศจิกายน 2559)

•   The Rehearsal Sessions รายการที่จะพาไปบุกห้องซ้อมดนตรีของศิลปินที่คุณชื่นชอบ ฟังเพลงโปรดในแบบสดๆ พร้อมพูดคุยอย่างใกล้ชิดในบรรยากาศที่ต่างไปทุกอาทิตย์ (ออกอากาศครั้งแรกวันที่ 3 มกราคม 2560)

•    Thailand TOP 100 by JOOX รายการที่จะมาอัปเดตรายงานชาร์ตเพลงฮิต เพลงใหม่มาแรง และอันดับเพลงขยับขึ้นลงประจำแต่ละสัปดาห์ ได้ทุกวันจันทร์ (ออกอากาศครั้งแรก 21 พฤศจิกายน 2559 )

•   JOOX All Access รายการที่จะพาทุกคนไปเที่ยวเทศกาลดนตรีรอบโลก ออกอากาศทุกวันเสาร์ เวลา 13.00 น. ทาง ดำเนินรายการโดย เมี่ยง-ภัคพล ศรีรองเมือง, จูเนียร์-กรวิชญ์ สูงกิจบูลย์, คาริสา-คาริสา สปริงเก็ตต์ และ มิช่า-สุมิตรา ลาซอฟ

•  Sound Room รายการการแสดงสดของศิลปินในห้องดนตรี พร้อมสัมภาษณ์ และผู้ชมก็สามารถที่จะส่งข้อความพูดคุยกับศิลปินได้อย่างใกล้ชิด

•   JOOX Interview เดิมชื่อรายการ POPS เป็นรายการแนวสัมภาษณ์ศิลปินในวงการเพลงทั้งในและต่างประเทศ เกี่ยวกับชีวิต และไลฟ์สไตล์ต่างๆ ​ดำเนินรายการโดย อั้ต อัษฎา พานิชกุล (ออกอากาศครั้งแรกวันที่ 17 พฤศจิกายน 2559)

•   แล่เนื้อ รายการที่นำเพลงภาษาอังกฤษมาแปลเป็นภาษาไทยให้สนุก ได้ความหมายลึกซึ้ง และนำมาร้องเป็นเวอร์ชันภาษาไทย ดำเนินรายการโดย พิช ออกัส (ออกอากาศครั้งแรกเมื่อวันที่ 15 กุมภาพันธ์ 2560)

•   PALOY’s Make it over รายการที่พลอย หอวัง(พิธีกร) จะมาแปลงโฉมปรับลุคให้เหมือนกับเหล่าศิลปินคนดังทั้งในและต่างประเทศ

•   เปิด Sing รายการที่พาผู้ชมทุกคนไปฟังเพลงใหม่ที่ไม่เคยมีใครได้ฟังมาก่อน ผ่านการเล่นดนตรีสดในบรรยากาศและสถานที่ที่ต่างกันไป ดำเนินรายการโดย ส้ม มารี เออเจนี เลอเลย์ (ออกอากาศครั้งแรกเมื่อวันที่ 27 มีนาคม 2560)

•   kOunt 8 รายการที่ โอ อนุชิต จะพาทุกคนมาฝึกเต้นไปพร้อมกับเขา แค่นับหนึ่งถึงแปดได้ก็เต้นได้แล้ว (ออกอากาศครั้งแรกเมื่อวันที่ 10 เมษายน 2560)

• JOOX Thailand Music Award 2017

งานประกาศรางวัลทางดนตรีแห่งยุค ครั้งที่ 1 ประจำปี 2560 จัดขึ้นเมื่อวันที่ 23 มีนาคม 2560 ณ เซนเตอร์พอยท์ สตูดิโอ ประกาศทั้งหมด 11 รางวัล แบ่งเป็น 10 รางวัลที่ให้ผู้ฟังร่วมโหวตผ่านทาง JOOX Application และ 1 รางวัลที่ให้โหวตแบบเรียลไทม์ ระหว่างถ่ายทอดสดงานประกาศรางวัล

• JOOX Thailand Music Award 2018

งานประกาศรางวัลทางดนตรีแห่งยุค ครั้งที่ 2 ประจำปี 2561 จัดขึ้นวันที่ 21 มีนาคม 2561 ณ โรงละครเคแบงค์สยามพิฆเนศ ชั้น 7 สยามสแควร์วัน ในปีนี้ประกาศทั้งหมด 13 รางวัล

คอนเสิร์ตแบบเอ็กซ์คลูซีฟบรรยากาศคล้ายกับปาร์ตี้สุดพิเศษ ในรูปแบบคอนเสิร์ตสำหรับกลุ่มแฟนเพลงที่เป็นสาวกตัวยงของแนวเพลงนั้นๆ และคนที่เข้าร่วมงานจะได้รับเชิญจากทีมงาน JOOX เท่านั้น โดยมีคอนเซปต์เก๋ๆ ว่า หากคุณตอบรับการไปคอนเสิร์ตนี้ เจอกัน ณ สถานที่ลับที่มีแต่เราเท่านั้นที่รู้

- JOOX Secret Session : The OG of Thai Hip-Hop - ศิลปิน : Thaitanium, JSR, Jahnnnnn Juu, ZeeNot n Kappa Roll and River Rhyme

- JOOX Secret Session : AS IF YOU WERE IN THE 90’s  ไม่ใช่ 90’s ก็จูนซะหน่อย - ศิลปิน : วงโมเดิร์นด็อก, โป้ โยคีเพลย์บอย

คอนเสิร์ตใหญ่ที่รวบรวมศิลปินจาก 100 อันดับเพลงฮิตที่สุดใน JOOX มาเล่นคอนเสิร์ตด้วยกัน โดยจัดอันดับตามความนิยมตลอดปี ไม่ว่าจะเป็นเพลงไทย เพลงลูกทุ่ง หรือเพลงสากล

• Thailand TOP 100 by JOOX 2017 : จัดครั้งแรกเมื่อวันที่ 16 ธันวาคม 2560 ณ GMM Live House ชั้น 8 เพลงฮิตอันดับที่ 1 "เป็นทุกอย่าง – Room39"

งานที่รวบรวมศิลปินในวงการเพลงอินดี้มาจัดแสดงคอนเสิร์ตภายใต้คอนเซปต์ “3 สี 3 แนวดนตรี 3 แนวศิลปะ” โดยมีการจัด Installation Art ต่างๆ ประกอบการแสดงไปด้วย ไม่ว่าจะเป็นการออกแบบแสง สี เสียง จากไลท์ติ้งดีไซน์เนอร์ (Lighting Designer) รุ่นใหม่ อย่าง”ยิ้มเสมอ” (Yimsamer - Installation Art) และ “ออโต้เซฟ” (Autosave Lighting Art) หรือภาพประกอบสุดอาร์ทภายในงาน จาก จูลี่ เบเกอร์ (Julie Baker) คอนเสิร์ต The Primary Colours Series แบ่งออกเป็น 3 ตอน 3 สี ได้แก่

ตอนที่ 1 : In The Blue คอนเสิร์ตสีน้ำเงินที่อบอวลไปด้วยมวลแห่งความเศร้า จัดเมื่อวันที่ 13 มกราคม 2561 ณ The Jam Factory (คลองสาน) โดยศิลปินที่ขึ้นแสดงได้แก่

• กรีซี คาเฟ่ (Greasy Café), เลมอน ซุป (Lemon Soup), โมโน มาเนีย (Mono Mania), มูฟวิ่ง แอนด์ คัท (Moving and cut)

ตอนที่ 2 : Over The Moon คอนเสิร์ตสีเหลืองที่เต็มไปด้วยความสดใส สนุกสนาน จัดเมื่อวันที่ 27 มกราคม 2561 ณ Glowfish สาธร โดยศิลปินที่ขึ้นแสดง ได้แก่

• โพลีแคท (Polycat), เดอะ ทอยส์ (The Toys), จิม แอนด์ สวิม (Gym and Swim), เซฟแพลนเนท (Safeplanet)

ตอนที่ 3 : Mad Furious คอนเสิร์ตสีแดงที่ร้อนระอุไปด้วยความดุเดือดของชาวร็อค จัดเมื่อวันที่ 10 กุมภาพันธ์ 2561 ณ G-Village ลาดพร้าว โดยศิลปินที่ขึ้นแสดง ได้แก่

• โลโมโซนิก (Lomosonic), บอมบ์ แอท แทรค (Bomb At Track), ริเวอร์ ไรห์ม (River Rhyme), แมทท์นิแมร์ (Mattinimare)